La Mostra de l’Escola Municipal de Teatre realitza tres exercicis escènics diferents
16 de juny 2021

![Imagen 1](/media/e41pndvw/90-c_miniteatre.jpg)![Imagen 2](/media/kmhcruor/mini_maria-josep-soriano-compromis-n.jpg)

La Mostra de Formació Actoral de l'Escola Municipal de Teatre, coordinada per la Universitat Popular, presenta enguany tres exercicis escènics diferents, en tres espais diferents de Sagunt i del Port de Sagunt, des del dia 18 de juny fins a l'11 de juliol. A més, també es compta amb la col·laboració del departament de Cultura per al desenvolupament dels actes de la Mostra.

Enguany, segons expliquen des del departament, han reconvertit les dificultats en elements de força, creativitat i voluntat de canvi. El seu esforç paga la pena, i la recompensa és este projecte teatral viu i consolidat com és la Mostra de Teatre de l'EMT.

La delegada de la Universitat Popular, Maria Josep Soriano, així ho ha indicat: «**Ens trobem en una època vital on el teatre és, al seu torn, art i teràpia més que mai. Estic segura que el professorat i l'alumnat de l'Escola Municipal de Teatre han treballat de valent per transformar les inquietuds actuals en espectacles rics d'emocions**». A més, ha aprofitat per a mostrar tot el seu suport al teatre que es crea al nostre poble, així com convidar la ciutadania a assistir a les pròximes actuacions de l'EMT.

El treball de les emocions, en este cas, són l'eix de l'espai escènic de les tres propostes que es presenten en la mostra d'enguany. Es tracta d'un treball de creixement escènic que pretén omplir els escenaris durant els pròxims dies.

La primera de les propostes és _Relato__s de Cuadros_, de primer de Formació Actoral, que es podrà veure a la Casa Muanicipal de Cultura del Port de Sagunt, els dies 18, 19 i 20 de juny a les 19 hores. El treball de 2n de Formació Actoral, titulat _Reses_, també es podrà veure durant estes mateixes dates, si bé afegint els dies 23 i 24 de juny, a les 20 hores, en el Centre Cultural Mario Monreal. Per a finalitzar, els dies 8, 9, 10 i 11 de juliol, a les 20 hores, l'alumnat de 3r de Formació Actoral representarà _In__fra_ en l'Espai Obert de la Gerència.

Cada obra escènica projecta un marc evocador i introduix l'espectador en un context diferent de la mà de personatges singulars i atrevits amb els quals fàcilment connecten, amb força, capacitat creativa, expressiva i comunicativa.

  

Durant la Mostra de Teatre es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través de la web de ​ [Servientr](https://www.servientradas.com/espectaculo/AYUNTAMIENTO_DE_SAGUNTO/6/relatos-de-cuadros.html)adas. Per a adquirir les entrades dels diferents espectàcles, es pot entrar als següents enllaços:   '[Rel](https://www.agendasagunto.com/espectaculo/6/relatos-de-cuadros.html#entradas)atos de Cuadros' y '[Reses](https://www.agendasagunto.com/espectaculo/3/reses.html)'. 

![Imagen sin texto alternativo.](/media/50whgxgb/90-c_cartellemt.jpg)  
  
​  

*   [](http://www.facebook.com/sharer.php?u=https://aytosagunto.es/va/actualitat/la-mostra-de-l-escola-municipal-de-teatre-realitza-tres-exercicis-escenics-diferents/ "Facebook")
*   [](http://twitter.com/share?url=https://aytosagunto.es/va/actualitat/la-mostra-de-l-escola-municipal-de-teatre-realitza-tres-exercicis-escenics-diferents/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-mostra-de-l-escola-municipal-de-teatre-realitza-tres-exercicis-escenics-diferents/ "Linked In")
*   [](mailto:?body=https://aytosagunto.es/va/actualitat/la-mostra-de-l-escola-municipal-de-teatre-realitza-tres-exercicis-escenics-diferents/)